A 2003-as szezonra a Formula–1-es világbajnokságon szereplő Minardi szerződtette, Jos Verstappen mellé versenyzőnek. Justin nem ért célba az első négy futamon. A maláj futamon meglazult a nyak- és fejvédő rendszer (HANS) az autójában. 15 körrel a verseny befejezése előtt már olyan fájdalmai voltak, hogy nem tudta tudta tovább folytatni. Válla elzsibbadt, és nem tudott a vezetésre koncentrálni. Miután kiállt, még percekig nem bírt kiszállni az autóból; napokig tartott még felépült. Csak a brit nagydíjig maradt a Minardinál, a szezon utolsó öt futamát már a Jaguar pilótájaként teljesítette. Az amerikai nagydíjon nyolcadikként ért célba, és megszerezte első pontját a világbajnokságon.